નવી દિલ્હી તા. ૧ર :.. સારા આરોગ્ય માટે વ્યાયામની અનિવાર્યતા સૌ જાણે છે અને સ્પોર્ટ્સ વ્યાયામનો ઉત્કૃષ્ટ પ્રકાર હોવાથી એ વ્યાયામ ઉપરાંત શારીરિક સ્વસ્થતા અને સ્ફૂર્તિનું મહત્વનું માધ્યમ ગણાય છે. એક અભ્યાસ મુજબ વ્યાયામ વ્યકિતનું આયુષ્ય વધારવામાં પણ ઉપયોગી નીવડે છે. તાજેતરમાં અમેરિકાના કેન્સસ સ્ટેટસ્થિત સેન્ટ લ્યુકસ હેલ્થ સેન્ટરના સંશોધકોએ પચીસ વર્ષ સુધી ૮પ૭૭ પુખ્ત વયની વ્યકિતઓના કરેલા અભ્યાસમાં ખેલકૂદમાં સક્રિય વ્યકિતઓ દીર્ઘાયુ બનતી હોવાનું નોંધવામાં આવ્યું છે. ટેનિસ અથવા બેડ્મિન્ટન જેવી રેકેટ-ગેમ્સ રમતા લોકોની ઉંમર વ્યાયામ નહીં કરનારા લોકોની સરખામણીમાં વધારે હોય છે. રેકેટ -ગેમ્સ રમતા લોકોની ઉમર જોગિંગ, સ્વિમિંગ અને સાઇકિલંગ જેવી પ્રવૃતિઓ કરતા લોકોની ઉંમર કરતાં વધારે હોય છે. વ્યાયામ ઉપરાંત સામાજિક સંબંધો અને સંવાદોમાં સક્રિયતા એ બાબતનો લાભોને બમણા કરે છે. વ્યાયામ કરવા અને હાર્ટ-રેટ વધારવાની પ્રવૃતિ લાભદાયક હોવા ઉપરાંત લોકો સાથે કનેકટ થવું પણ આવશ્યક હોવાનું અભ્યાસના પ્રણેતા આર્થર જેમ્સે જણાવ્યું હતું.